


**REPUBLIKA HRVATSKA**

**GRAD LEPOGLAVA**

**OBRAZLOŽENJE**

**PRIJEDLOGA I. IZMJENA I DOPUNA PRORAČUNA GRADA LEPOGLAVE ZA 2024. GODINU**



Proračun Grada Lepoglave za 2024. godinu i projekcije za 2025. i 2026. godinu usvojen je na 20. sjednici Gradskog vijeća Grada Lepoglave održanoj 20. prosinca 2023. godine (Službeni vjesnik Varaždinske županije 120/23) te je visina proračuna utvrđena u ukupnom iznosu od 8.066.744,00 €.

Ukoliko se tijekom proračunske godine, zbog izvanrednih nepredviđenih okolnosti, povećaju rashodi i izdaci, odnosno umanje prihodi i primici, proračun se mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna (Zakon o proračunu, NN 144/21).

Prijedlog I. Izmjena i dopuna Proračuna Grada Lepoglave za 2024. godinu sastavljen je radi potrebe usklađenja prihoda i rashoda proračuna kroz proračunske pozicije određenih programa, odnosno aktivnosti i projekata, a uslijed okolnosti koje su nastupile u proračunskoj godini koje nisu bile poznate u trenutku donošenja Proračuna te se odražavaju na prihodnu i rashodnu stranu proračuna.

Radi potrebe usklađenja prihoda i rashoda proračuna s dosadašnjim ostvarenjem te njihovom očekivanom realizacijom do kraja proračunske godine sastavljen je Prijedlog I. Izmjena i dopuna Proračuna Grada Lepoglave za 2024. godinu koji sadrži:

Tablica 1. Struktura I. Izmjena i dopuna proračuna Grada Lepoglave za 2024. godinu

|  |  |  |  |  |  |
| --- | --- | --- | --- | --- | --- |
|  |  | **Plan 2024.** | **Povećanje/**  **Smanjenje** | **Novi plan 2024.** | **Indeks** |
| **A. RAČUN PRIHODA I RASHODA** | | | | | |
| 6 | Prihodi poslovanja | 7.120.944,00 | 923.535,00 | 8.044.479,00 | 112,9 |
| 7 | Prihodi od prodaje nefinancijske imovine | 209.440,00 | 23.500,00 | 232.940,00 | 111,2 |
| **UKUPNO** | | **7.330.384,00** | **947.035,00** | **8.277.419,00** | **112,9** |
| 3 | Rashodi poslovanja | 5.993.924,00 | 51.410,00 | 6.045.334,00 | 100,9 |
| 4 | Rashodi za nabavu nefinancijske imovine | 1.707.830,00 | 821.625,00 | 2.529.455,00 | 148,1 |
| **UKUPNO** | | **7.701.754,00** | **873.035,00** | **8.574.789,00** | **111,3** |
|  | **RAZLIKA -VIŠAK/MANJAK** | **-371.370,00** | **74.000,00** | **-297.370,00** | **80,1** |
| **B. RAČUN ZADUŽIVANJA/FINANCIRANJA** | | | | | |
| 8 | Primici od financijske imovine i zaduživanja | 436.360,00 | -74.000,00 | 362.360,00 | 83,0 |
| 5 | Izdaci za financijsku imovinu i otplate zajmova | 364.990,00 |  | 364.990,00 |  |
|  | **NETO ZADUŽIVANJE/FINANCIRANJE** | **71.370,00** | **-74.000,00** | **-2.630,00** | **-3,7** |
| **C. RASPOLOŽIVA SREDSTVA IZ PRETHODNIH GODINA (VIŠAK/MANJAK PRIHODA I REZERVIRANJA)** | | | | | |
| 9 | UKUPAN DONOS VIŠKA/MANJKA IZ PRETHODNE(IH) GODINE | 300.000,00 |  | 300.000,00 | 100,0 |
|  | **VIŠAK/MANJAK IZ PRETHODNE(IH) GODINE KOJI ĆE SE POKRITI/RASPOREDITI** | **300.000,00** |  | **300.000,00** | **100,0** |
| **VIŠAK/MANJAK + NETO ZADUŽIVANJA/FINANCIRANJA + RASPOLOŽIVA SREDSTVA IZ PRETHODNIH GODINA** | | | | | |
|  |  |  |  |  |  |
|  |  |  |  |  |  |
| **PRORAČUN UKUPNO** | | | | | |
|  | **PRIHODI I PRIMICI** | **8.066.744,00** | **873.035,00** | **8.939.779,00** |  |
|  | **RASHODI I IZDACI** | **8.066.744,00** | **873.035,00** | **8.939.779,00** |  |

Iz tablice je vidljivo da je Proračun Grada Lepoglave I. Izmjenama i dopunama povećan za 873.035,00 €, odnosno 10,8 %, u odnosu na plan za 2024. godinu. Ukupni prihodi proračuna veći su za 947.035,00 € (12,9 %) te sada iznose 8.277.419,00 €, dok su ukupni rashodi planirani u iznosu većem za 873.035,00 € (11,3 %) u odnosu na plan proračuna i iznose 8.574.789,00 €. Planirani primici za financijsku imovinu i zaduživanja s iznosom od 436.360,00 € smanjuju se za 74.000,00 € (smanjenje od 17%) te sada iznose 362.360,00 € dok su izdaci za financijsku imovinu i otplatu zajmova ostali nepromijenjeni s iznosom od 364.990,00 €. Rasporedom prenesenog viška prihoda iz prethodne godine utvrđen je ukupan proračun u iznosu od 8.939.779,00 €.

**PREGLED PRIHODA I PRIMITAKA**

Najznačajnije vrijednosne promjene u odnosu na plan, na prihodnoj strani proračuna ostvarene su na pozicijama čiji pregled slijedi tablici:

Tablica 2. Prihodi i primici prema ekonomskoj klasifikaciji

|  |  |  |  |  |  |
| --- | --- | --- | --- | --- | --- |
|  | **VRSTA PRIHODA/PRIMITKA** | **PLAN 2024.** | **POVEĆANJE/**  **SMANJENJE** | **NOVI PLAN 2024.** | **INDEKS** |
| **6** | **PRIHODI POSLOVANJA** | **7.120.944,00** | **923.535,00** | **8.044.479,00** | **112,9** |
| 61 | Prihodi od poreza | 2.105.444,00 | 263.090,00 | 2.368.534,00 | 112,5 |
| 63 | Pomoći iz inozemstva i od subjekata unutar općeg proračuna | 4.492.800,00 | 660.445,00 | 5.153.245,00 | 114,7 |
| 64 | Prihodi od imovine | 80.000,00 |  | 80.000,00 |  |
| 65 | Prihodi od upravnih i administrativnih pristojbi, pristojbi po posebnim propisima i naknada | 430.000,00 |  | 430.000,00 |  |
| 66 | Prihodi od prodaje proizvoda i robe te pruženih usluga i prihodi od donacija | 3.800,00 |  | 3.800,00 |  |
| 68 | Kazne, upravne mjere i ostali prihodi | 8.900,00 |  | 8.900,00 |  |
| **7** | **PRIHODI OD PRODAJE NEFINANCIJSKE IMOVINE** | **209.440,00** | **23.500,00** | **232.940,00** | **111,2** |
| 71 | Prihodi od prodaje neproizvedene dugotrajne imovine | 200.000,00 | 23.000,00 | 223.000,00 | 111,5 |
| 72 | Prihodi od prodaje proizvedene dugotrajne imovine | 9.440,00 | 500,00 | 9.940,00 | 105,3 |
| **8** | **PRIMICI OD FINANCIJSKE IMOVINE I ZADUŽIVANJA** | **436.360,00** | **-74.000,00** | **362.360,00** | **83,0** |
| 84 | Primici od zaduživanja | 436.360,00 | -74.000,00 | 362.360,00 | 83,0 |
| **9** | **UKUPAN DONOS VIŠKA/MANJKA IZ PRETHODNE(IH) GODINE** | **300.000,00** |  | **300.000,00** |  |
| 92 | Rezultat poslovanja | 300.000,00 |  | 300.000,00 |  |
|  | **UKUPNI PRIHODI I PRIMICI** | **8.066.744,00** | **873.035,00** | **8.939.779,00** | **110,8** |

Obrazloženje stavki prihoda i primitaka koje se mijenjaju I. Izmjenama i dopunama Proračuna Grada Lepoglave za 2024. godinu:

*61/ Prihodi od poreza -* povećanje u iznosu od 263.090,00 € tj. za 12,5 %, a sukladno izvršenju prihoda do izrade I. Izmjena i dopuna Proračuna Grada Lepoglave za 2024. godinu.

*63/Pomoći iz inozemstva i od subjekata unutar općeg proračuna -* povećanje za 660.440,00 € (14,7 %) u odnosu na plan te novi plan iznosi 5.153.245,00 kuna. Ovo povećanje prihoda vezano je za procjenu aktivnosti i sredstava potrebnih za provedbu kapitalnih i EU projekata

*71/Prihodi od prodaje neproizvedene dugotrajne imovine -* povećanje prihoda za 23.000,00 € (11,5 %) u odnosu na plan te novi plan iznosi 223.000,00 € sukladno planiranoj prodaji nekretnina u vlasništvu Grada - zemljišta

*72/Prihodi od prodaje proizvedene dugotrajne imovine -* povećanje prihoda za 500,00 € (5,3 %) u odnosu na plan te novi plan iznosi 9.940,00 €

**PREGLED RASHODA I IZDATAKA**

Rashodi i izdaci Proračuna Grada Lepoglave za 2024. godinu planirani su u ukupnom iznosu od 8.066.744,00 € te se predloženim I. Izmjenama i dopunama povećavaju za 873.035,00 € te iznose 8.939.779,00 € od čega se iznos od 6.045.334,00 € odnosi na rashode poslovanja, 2.529.455,00 € na rashode za nabavu nefinancijske imovine te 364.990,00 € na izdatke za financijsku imovinu i otplatu zajmova.

Tablica 3. Rashodi i izdaci prema ekonomskoj klasifikaciji

|  |  |  |  |  |  |
| --- | --- | --- | --- | --- | --- |
|  | **VRSTA RASHODA** | **PLAN 2024.** | **POVEĆANJE/**  **SMANJENJE** | **NOVI PLAN 2024.** | **INDEKS** |
| **3** | **RASHODI POSLOVANJA** | **5.993.924,00** | **51.410,00** | **6.045.334,00** | **100,9** |
| 31 | Rashodi za zaposlene | 972.404,00 |  | 972.404,00 |  |
| 32 | Materijalni rashodi | 3.487.690,00 | 112.320,00 | 3.600.010,00 | 103,2 |
| 34 | Financijski rashodi | 19.580,00 |  | 19.580,00 |  |
| 35 | Subvencije | 446.170,00 | 6.000,00 | 452.170,00 | 101,3 |
| 36 | Pomoći dane u inozemstvo i unutar općeg proračuna | 183.980,00 |  | 183.980,00 |  |
| 37 | Naknade građanima i kućanstvima na temelju osiguranja i druge naknade | 217.730,00 | 5.090,00 | 222.820,00 | 102,3 |
| 38 | Ostali rashodi | 666.370,00 | -72.000,00 | 594.370,00 | 89,2 |
| **4** | **RASHODI ZA NABAVU NEFINANCIJSKE IMOVINE** | **1.707.830,00** | **821.625,00** | **2.529.455,00** | **148,2** |
| 41 | Rashodi za nabavu neproizvedene dugotrajne imovine | 122.300,00 | 20.000,00 | 142.300,00 | 116,4 |
| 42 | Rashodi za nabavu proizvedene dugotrajne imovine | 1.533.200,00 | 733.625,00 | 2.266.825,00 | 147,8 |
| 45 | Rashodi za dodatna ulaganja na nefinancijskoj imovini | 52.330,00 | 68.000,00 | 120.330,00 | 229,9 |
| **5** | **IZDACI ZA FINANCIJSKU IMOVINU I OTPLATU ZAJMOVA** | **364.990,00** |  | **364.990,00** |  |
| 54 | Izdaci za otplatu glavnice primljenih kredita i zajmova | 364.990,00 |  | 364.990,00 |  |
|  | **UKUPNI RASHODI I IZDACI** | **8.066.744,00** | **873.035,00** | **8.939.779,00** | **110,8** |

Iz tablice je vidljivo da su ukupni rashodi i izdaci veći u iznosu od 873.035,00 € u odnosu na plan, pri čemu rashodi poslovanja bilježe povećanje za 51.410,00 €, a rashodi za nabavu nefinancijske imovine za 821.625,00 € u odnosu na plan.

Obrazloženje stavki rashoda i izdataka koje se mijenjaju I. Izmjenama i dopunama Proračuna Grada Lepoglave za 2024. godinu:

*32/Materijalni rashodi* - stavka se planira povećati za 112.320,00 € (3,2 %) u odnosu na plan za 2024. godinu, a rezultat je povećanja rashoda za usluge tekućeg i investicijskog održavanja te za intelektualne i osobne usluge

*35/Subvencije -* povećanje od 6.000,00 €, a koje je rezultat povećanja rashoda za održavanje menifestacije Lepoglavski dani te za projekt izrade fundusa čipke

*37/Naknade građanima i kućanstvima na temelju osiguranja i druge naknade* - planira se povećanje ove stavke za 5.090,00 € što je 2,3 % više u odnosu na plan, kako bi se osigurala dodatna sredstva za pomoć osobama starije životne dobi u obliku božićnice/uskrsnice

*38/Ostali rashodi -* predlaže se smanjenje stavke za 72.000,00 € što je 10,8 % manje u odnosu na plan za 2024. godinu, a obuhvaća smanjenje rashoda potrebnih za sufinanciranje projekta energetske učinkovitosti DVD Višnjica

*41/Rashodi za nabavu neproizvedene dugotrajne imovine* - predlaže se povećanje za 20.000,00 € što je 16,4 % više u odnosu na plan. Rashodi su povećani radi planiranog otkupa zemljišta u Poduzetničkoj zoni Lepoglava.

*42*/*Rashodi za nabavu proizvedene dugotrajne imovine* - predlaže se povećanje stavke za 733.625,00 € što je 47,8 % više u odnosu na plan, a obuhvaća nabavu novog službenog vozila, ulaganja u građevinske objekte te postrojenje i opremu

*45/Rashodi za dodatna ulaganja na nefinancijskoj imovini* - predlaže se povećanje stavke za 68.000,00 €, što je 129,9 % u odnosu na plan za 2024. godinu. Obuhvaća radove na grobnoj kući Lepoglava i na adaptaciji zgrade Doma kulture u Lepoglavi.

Slijedi detaljnije obrazloženje prijedloga izmjena rashoda proračuna kroz posebni dio proračuna po razdjelima i glavama.

**RASHODI I IZDACI PREMA ORGANIZACIJSKOJ KLASIFIKACIJI**

Tablica 4. Rashodi i izdaci prema organizacijskoj klasifikaciji

|  |  |  |  |  |  |  |
| --- | --- | --- | --- | --- | --- | --- |
| **Razdjel, glava, korisnik** | | | **Plan 2024.** | **Povećanje/ smanjenje** | **Novi plan 2024.** | **Indeks** |
| **RAZDJEL** | **001** | **GRADSKO VIJEĆE I URED GRADONAČELNIKA** | **211.640,00** |  | **211.640,00** |  |
| GLAVA | 00101 | GRADSKO VIJEĆE I MJESNI ODBORI | 43.060,00 |  | 43.060,00 |  |
| GLAVA | 00102 | URED GRADONAČELNIKA | 168.580,00 |  | 168.580,00 |  |
| **RAZDJEL** | **002** | **JEDINSTVENI UPRAVNI ODJEL** | **962.720,00** | **27.000,00** | **989.720,00** | **102,8** |
| GLAVA | 00201 | JEDINSTVENI UPRAVNI ODJEL | 962.720,00 | 27.000,00 | 989.720,00 | 102,8 |
| **RAZDJEL** | **003** | **KOMUNALNA DJELATNOST** | **4.387.910,00** | **883.945,00** | **5.271.855,00** | **120,1** |
| GLAVA | 00301 | KOMUNALNA DJELATNOST - TEKUĆE ODRŽAVANJE | 2.232.090,00 |  | 2.232.090,00 |  |
| GLAVA | 00302 | KOMUNALNA DJELATNOST - KAPITALNA ULAGANJA | 2.155.820,00 | 883.945,00 | 3.039.765,00 | 141,0 |
| **RAZDJEL** | **004** | **DRUŠTVENE DJELATNOSTI** | **2.504.474,00** | **-37.910,00** | **2.466.564,00** | **98,5** |
| GLAVA | 00401 | GOSPODARSTVO | 171.110,00 |  | 171.110,00 |  |
| GLAVA | 00402 | TURIZAM I KULTURA | 392.300,00 | 8.000,00 | 400.300,00 | 102,0 |
| GLAVA | 00403 | SPORT I REKREACIJA | 249.850,00 | 23.000,00 | 272.850,00 | 109,2 |
| GLAVA | 00404 | ODGOJ I OBRAZOVANJE | 1.035.504,00 |  | 1.035.504,00 |  |
| GLAVA | 00405 | ZDRAVSTVO | 2.650,00 |  | 2.650,00 |  |
| GLAVA | 00406 | ZAŠTITA I SPAŠAVANJE | 395.700,00 | -74.000,00 | 321.700,00 | 81,3 |
| GLAVA | 00407 | SOCIJALNA SKRB | 198.310,00 | 5.090,00 | 203.400,00 | 102,6 |
| GLAVA | 00408 | UDRUGE GRAĐANA | 59.050,00 |  | 59.050,00 |  |
| **UKUPNO** | | | **8.066.744,00** | **873.035,00** | **8.939.779,00** |  |

Novi plan rashoda je u skladu s dosadašnjom realizacijom kao i novonastalim okolnostima u prvom kvartalu godine, a koje nisu bile poznate u trenutku planiranja Proračuna za 2024. godinu.

**Razdjel 002 Jedinstveni upravni odjel**

Unutar Razdjela Jedinstveni upravni odjel ukupni rashodi su povećani za 27.000,00 €, a ono obuhvaća:

**Glava Jedinstveni upravni odjel -** *K1004 02 Nabava novog službenog vozila -* planirana su sredstva u iznosu od 27.000,00 € za nabavu službenog vozila.

**Razdjel 003 Komunalna djelatnost**

Unutar Razdjela komunalna djelatnost ukupni rashodi bilježe povećanje za 883.945,00 € (41,0 %), a koje obuhvaća:

**Glava Komunalna djelatnost - tekuće održavanje** **-** promjene bilježe slijedeće pozicije:

*A1005 13 Sanacija nerazvrstanih cesta od nastalih šteta erozije tla uzrokovane potresom (klizište)* - smanjenje za 100.000,00 € te novi plan iznosi 900.000,00 €

*T1005 14 Sanacija asfalta - cesta Jurenci - novi plan iznosi 100.000,00* €

**Glava Komunalna djelatnost - kapitalna ulaganja -** povećanje rashoda za 883.945,00 € (41,0 %), a koje obuhvaća:

*Kapitalni projekt K1010 05 Izgradnja prometnice Mažuranićeva ulica - groblje* **-** povećanje materijalnih rashoda i rashoda za nabavu proizvedene dugotrajne imovine za 500.000,00

*Kapitalni projekt K1010 19 Izgradnja prometnice Patačičeva ulica - Očura* **-** povećanje materijalnih rashoda i rashoda za nabavu proizvedene dugotrajne imovine za 15.000,00 €

*Kapitalni projekt K1010 20 Izgradnja šumske infrastrukture -* novi plan iznosi155.000,00 €, a obuhvaća materijalne rashode i rashode za nabavu proizvedene dugotrajne imovine

*Tekući projekt T1011 01 Proširenje javne rasvjete po mjesnim odborima* - povećanje materijalnih rashoda za 16.820,00 €

*Kapitalni projekt K1012 02 Grobna kuća Lepoglava - izgradnja nadstrešnice* - povećanje rashoda za dodatna ulaganja na nefinancijskoj imovini za 45.000,00 €

*Kapitalni projekt K1014 06 Uređenje zgrade gradske uprave -* povećanje materijalnih rashoda i rashoda za 5.000,00 €

*Kapitalni projekt K1014 16 Adaptacija zgrade Dom kulture u Lepoglavi -* povećanje materijalnih rashoda i rashoda za dodatna ulaganja na nefinancijskoj imovini za 23.500,00 €.

*Kapitalni projekt K1014 20 Opremanje dječjim igralima DV odjel Višnjica -* rashodi su uvećani za 20.000,00 € u okviru rashoda za nabavu proizvedene dugotrajne imovine

*Kapitalni projekt K1014 22 Izgradnja sustava protiv buke kod Društvenog doma Ves* - novi plan iznosi 32.000,00 €, a obuhvaća materijalne rashode i rashode za nabavu proizvedene dugotrajne imovine

*Kapitalni projekt K1015 01 Otkup zemljišta* - rashodi su povećani za 10.000,00 €

*Kapitalni projekt K1015 05 Izgradnja ceste D-35-željeznička pruga (NC 1-015)* - rashodi su povećani za 10.000,00 €

*Kapitalni projekt K1038 02 Izmjene UPU-a za naselje Lepoglava* - rashodi za nabavu proizvedene dugotrajne imovine povećani su za 46.625,00 €

*Kapitalni projekt K1041 01 Postava sigurnosnih sustava na cestama* - rashodi su povećani za 5.000,00 €.

**Razdjel 004 Društvene djelatnosti**

Unutar Razdjela društvene djelatnosti ukupni planirani rashodi bilježe smanjenje u odnosu na Plan proračuna za 2024. godinu u iznosu od 37.910,00 € (ili 1,5 %). Smanjenje rashoda odnosi se na:

**Glava Turizam i kultura -** povećanje rashoda za 8.000,00 €, a odnosi se na povećanje rashoda na pozicijama:

*T1020 01 Lepoglavski dani* - povećavaju se rashodi za subvencije i ostali rashodi za 5.000,00 €

*T1020 10 Zaštita, izrada te popunjavanje i definiranje fundusa čipke* - povećavaju se sredstva za subvencije za iznos od 3.000,00 €

**Glava sport i rekreacija -** rashodi su povećani za 23.000,00€ što se odnosi se na pozicije:

*K1024 11 Dječja igrala na Sportskom centru* - povećanje rashoda za nabavu neproizvedene dugotrajne imovine za 13.000,00 €

*T1024 02 Održavanje sportskih građevina* - povećanje materijalnih rashoda i rashoda za nabavu proizvedene dugotrajne imovine za 10.000,00 €.

**Glava zaštita i spašavanje** - ukupni rashodi smanjeni su za 74.000,00 €, a smanjenje se odnosi na promjenu unutar kapitalnog projekta *K1029 01 Sufinanciranje energetske učinkovitosti DVD Višnjica*

**Glava Socijalna skrb -** ukupni rashodi unutar ove glave uvećani su za 5.090,00 €, a povećanje bilježe rashodi na poziciji *A1031 07 Pomoć osobama starije životne dobi - božićnica ili uskrsnica*